กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการซึ่งได้รับการแต่งตั้งเป็นพนักงานเจ้าหน้าที่ตามกฎหมายว่าด้วยการจัดหางานและคุ้มครองคนหางานและกฎหมายว่าด้วยการทำงานของคนต่างด้าวพ.ศ. ๒๕๕๕[๑] อาศัยอำนาจตามความในมาตรา ๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิกกฎสำนักนายกรัฐมนตรีว่าด้วยการกำหนดเครื่องแบบพิเศษสำหรับข้าราชการกรมการจัดหางาน พ.ศ. ๒๕๔๕ข้อ ๒ ลักษณะ ชนิดและประเภทของเครื่องแบบพิเศษสำหรับข้าราชการซึ่งได้รับการแต่งตั้งเป็นพนักงานเจ้าหน้าที่ตามกฎหมายว่าด้วยการจัดหางานและคุ้มครองคนหางานและกฎหมายว่าด้วยการทำงานของคนต่างด้าวกับการแต่งเครื่องแบบ ให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการซึ่งได้รับการแต่งตั้งเป็นพนักงานเจ้าหน้าที่ตามกฎหมายว่าด้วยการจัดหางานและคุ้มครองคนหางานและกฎหมายว่าด้วยการทำงานของคนต่างด้าวแต่งเครื่องแบบพิเศษตามกฎสำนักนายกรัฐมนตรีนี้ภาค ๑เครื่องแบบพิเศษข้าราชการชาย หมวด ๑ชนิดของเครื่องแบบ ข้อ ๓ เครื่องแบบพิเศษข้าราชการชาย มี ๔ ชนิด คือ(๑) เครื่องแบบตรวจปฏิบัติการคุ้มครอง ประกอบด้วย(ก) หมวกทรงหม้อตาลสีกากี(ข) เสื้อคอพับสีกากี แขนยาวหรือแขนสั้น(ค) กางเกงขายาวสีกากี(ง) เข็มขัดด้ายถักสีดำ(จ) รองเท้าหุ้มส้นหนังสีดำ(๒) เครื่องแบบป้องกันและปราบปราม ประกอบด้วย(ก) หมวกทรงหม้อตาลสีดำแกมน้ำเงิน(ข) เสื้อคอพับสีดำแกมน้ำเงิน แขนยาวหรือแขนสั้น(ค) กางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๓) เครื่องแบบปฏิบัติงานตรวจสอบควบคุม ประกอบด้วย(ก) หมวกทรงหม้อตาลสีดำแกมน้ำเงินหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอพับสีขาว แขนยาวหรือแขนสั้น(ค) กางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๔) เครื่องแบบปฏิบัติงานประจำด่านตรวจคนหางาน ประกอบด้วย(ก) หมวกทรงหม้อตาลสีดำแกมน้ำเงิน(ข) เสื้อคอพับสีขาว แขนยาว(ค) เสื้อชั้นนอกคอแบะปล่อยเอวสีดำแกมน้ำเงิน แขนยาวทรงกระบอกแขนเสื้อมีตรากรมการจัดหางานและเครื่องหมายตำแหน่ง(ง) ผ้าผูกคอสีดำ ปักตรากรมการจัดหางาน(จ) กางเกงขายาวสีดำแกมน้ำเงิน(ฉ) เข็มขัดด้ายถักสีดำแกมน้ำเงิน(ช) รองเท้าหุ้มส้นหนังสีดำหมวด ๒ส่วนของเครื่องแบบ ข้อ ๔ หมวก มี ๓ แบบคือ(๑) หมวกทรงหม้อตาลสีกากี มีสิ่งประกอบ ดังต่อไปนี้(ก) กะบัง ทำด้วยหนังหรือวัตถุเทียมหนังสีดำสำหรับตำแหน่งประเภททั่วไป ระดับอาวุโส ตำแหน่งประเภทวิชาการระดับชำนาญการและระดับชำนาญการพิเศษและตำแหน่งประเภทอำนวยการระดับต้นที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทอง เป็นรูปช่อชัยพฤกษ์ด้านละ ๑ ช่อโดยปักหรือทำมาบรรจบกันที่ตรงกลางของกะบังสำหรับตำแหน่งประเภททั่วไประดับทักษะพิเศษตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับสูงและตำแหน่งประเภทบริหารระดับต้นและระดับสูงที่ขอบโค้งของกะบังทั้งด้านซ้ายและด้านขวา ปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๒ ช่อ โดยปักหรือทำมาบรรจบกันที่ตรงกลางของกะบัง(ข) สายรัดคาง กว้าง ๑.๕ เซนติเมตร ทำด้วยหนังหรือวัตถุเทียมหนังสีดำปลายสายรัดคางมีดุมโลหะสีทองตราครุฑพ่าห์ข้างละ ๑ ดุม(ค) ผ้าพันหมวกสีกากี กว้าง ๔ เซนติเมตร(ง) ตราหน้าหมวก ขนาดกว้าง ๕.๕ เซนติเมตร สูง ๗.๕ เซนติเมตรเป็นตรากรมการจัดหางาน ทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตรอยู่ในบัวกระหนกขนาดกว้างที่สุด ๕.๕ เซนติเมตร เบื้องบนเป็นรูปอุณาโลมเปล่งรัศมีทำด้วยดิ้นทองหรือวัตถุเทียมดิ้นทอง สูง ๓ เซนติเมตร(๒) หมวกทรงหม้อตาลสีดำแกมน้ำเงินมีลักษณะเช่นเดียวกับหมวกทรงหม้อตาลสีกากีตาม (๑)(๓) หมวกแก๊ปทรงอ่อนมีกะบังสีดำแกมน้ำเงิน ทำด้วยผ้าเสิร์จตอนหน้ามีกะบังสีเดียวกับหมวก ทำด้วยผ้าเสิร์จบุรองในเสริมให้แข็งมนรอบจากแนวขอบหมวก ส่วนกว้างที่สุดวัดจากกึ่งกลางหน้าหมวก ๘เซนติเมตร เย็บติดด้วยด้ายสีเดียวกัน เป็นวงตามแนวโค้ง ๓ วง ห่างกันพองามและมีลักษณะเช่นเดียวกับ (๑) (ก) ตราหน้าหมวก ขนาดกว้าง ๓.๘ เซนติเมตร สูง ๕เซนติเมตร ปักด้วยไหมสีเหลืองอ่อนเหลือบเงาเข้มอยู่ตรงกึ่งกลางหมวกเป็นตรากรมการจัดหางานขนาดเส้นผ่าศูนย์กลาง ๒ เซนติเมตร อยู่ในบัวกระหนก ขนาดกว้างที่สุด ๓.๕ เซนติเมตรเบื้องบนเป็นรูปอุณาโลมเปล่งรัศมีสูง ๒ เซนติเมตรการสวมหมวกให้สวมในโอกาสอันควรข้อ ๕ เสื้อ มี ๔ แบบคือ(๑) เสื้อคอพับสีกากี แขนยาวรัดข้อมือ มีดุมที่ข้อมือข้างละ ๑ ดุมหรือแขนสั้นเหนือศอกเล็กน้อย ที่อกเสื้อทั้งสองข้างมีกระเป๋าปะ ข้างละ ๑ กระเป๋ากระเป๋ามีแถบอยู่ตรงกลางตามแนวดิ่ง กว้าง ๓.๕ เซนติเมตร มุมกระเป๋าเป็นรูปตัดพองามมีใบปกกระเป๋าเป็นรูปมนชายกลางแหลมหรือตัดมุมที่ปากกระเป๋าทั้งสองข้าง มีดุมข้างละ๑ ดุม สำหรับขัดใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อ ที่ปกคอเสื้อด้านหน้าทั้งสองข้างติดเครื่องหมายราชการของกระทรวงแรงงานทำด้วยโลหะสีทองที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าเมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอ และให้สอดชายเสื้อไว้ในกางเกง(๒) เสื้อคอพับสีดำแกมน้ำเงิน แขนยาวหรือแขนสั้นมีลักษณะเช่นเดียวกับเสื้อคอพับสีกากีตาม (๑)(๓) เสื้อคอพับสีขาว แขนยาวหรือแขนสั้นมีลักษณะเช่นเดียวกับเสื้อคอพับสีกากีตาม (๑)(๔) เสื้อชั้นนอกคอแบะปล่อยเอวสีดำแกมน้ำเงิน แขนยาวทรงกระบอกคอแบะออกตัวเสื้อผ่าอกตลอด มีรังดุมไว้ติดดุมล่างสุด ๑ รังดุมเมื่อขัดรังดุมแล้วจะมีดุมเรียงตามความยาวขึ้นไปข้างละ ๓ ดุม ระยะห่างเท่า ๆกันพอสมควร ดุมทำด้วยโลหะสีทองตราครุฑพ่าห์ขนาดใหญ่ที่อกเสื้อด้านซ้ายมีกระเป๋าเจาะ ๑ กระเป๋า และกระเป๋าเสื้อด้านล่างมีกระเป๋าเจาะ๒ กระเป๋า มีฝาปิด ปลายทั้งสองข้างมน ปลายแขนเสื้อทั้งสองข้างมีดุมทำด้วยโลหะสีทองตราครุฑพ่าห์ขนาดเล็กเรียงตามความยาวข้างละ ๓ ดุม ระยะห่างเท่า ๆ กันพองามเหนือปลายแขนเสื้อทั้งสองขึ้นมาข้างละ ๗ เซนติเมตรเย็บติดแถบไหมทองครึ่งวงกลมรอบแขนด้านนอก โดยแสดงระดับตำแหน่ง ดังต่อไปนี้(ก) ตำแหน่งประเภทวิชาการระดับชำนาญการพิเศษ มีแถบไหมทองขนาดใหญ่ ๔แถบ กว้างแถบละ ๑.๒ เซนติเมตร โดยมี ๓ แถบเรียงติดกัน ถัดขึ้นมาเว้นระยะห่าง ๐.๕เซนติเมตร มีแถบไหมทอง ๑ แถบ ระหว่างแถบไหมทองมีแถบผ้าสีม่วงแทรกอยู่ กว้างแถบละ๐.๕ เซนติเมตร เหนือขึ้นมามีตรากรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตร(ข) ตำแหน่งประเภทวิชาการระดับชำนาญการ มีแถบไหมทองขนาดใหญ่ ๔ แถบ ระหว่างแถบไหมทองมีแถบผ้าสีม่วงแทรกอยู่กว้างแถบละ ๐.๕ เซนติเมตร จำนวน ๓ แถบเหนือขึ้นมามีตรากรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตร(ค) ตำแหน่งประเภทวิชาการระดับปฏิบัติการ มีแถบไหมทองขนาดใหญ่ ๓ แถบ ระหว่างแถบไหมทองมีแถบผ้าสีม่วงแทรกอยู่กว้างแถบละ ๐.๕ เซนติเมตร จำนวน ๒ แถบเหนือขึ้นมามีตรากรมการจัดหางานปักด้วยดิ้นทองหรือวัตถุเทียมดิ้นทอง ขนาดเส้นผ่าศูนย์กลาง๓ เซนติเมตรสำหรับเสื้อชั้นในเป็นเสื้อคอพับสีขาว แขนยาวมีผ้าผูกคอสีดำเงื่อนกะลาสีวัดห่างจากปลายสุดผ้าผูกคอที่เป็นปลายแหลมประมาณ ๑ ฟุตปักด้วยไหมสีเหลืองอ่อนเหลือบเงาเข้มเป็นตรากรมการจัดหางานให้เห็นชัดเจนเมื่อสวมเสื้อชั้นนอกคอแบะปล่อยเอวสีดำแกมน้ำเงินข้อ ๖ กางเกง มี ๒ แบบคือ(๑) กางเกงขายาวสีกากี ทรงกระบอก ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑.๕เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะ ไม่มีปก ๒ ข้าง ข้างละ ๑ กระเป๋าและจะมีดุมขัดปากกระเป๋าด้วยหรือไม่ก็ได้(๒) กางเกงขายาวสีดำแกมน้ำเงินมีลักษณะเช่นเดียวกับกางเกงขายาวสีกากีตาม (๑)ข้อ ๗ เข็มขัด มี ๒ แบบคือ(๑) เข็มขัดด้ายถักสีดำ กว้าง ๓ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว๕ เซนติเมตร มีเครื่องหมายราชการของกระทรวงแรงงานขนาดเส้นผ่าศูนย์กลาง ๓ เซนติเมตรอยู่กึ่งกลางหัวเข็มขัด ไม่มีเข็มสำหรับสอดรู ปลายสายเข็มขัดตัดตรงและหุ้มด้วยโลหะสีทองกว้าง๑ เซนติเมตร(๒) เข็มขัดด้ายถักสีดำแกมน้ำเงินมีลักษณะเช่นเดียวกับเข็มขัดด้ายถักสีดำตาม (๑)ข้อ ๘ รองเท้าให้ใช้รองเท้าหุ้มส้นหนังสีดำ มีส้น จะมีเชือกผูกหรือไม่ก็ได้เวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการหญิง หมวด ๑ชนิดของเครื่องแบบ ข้อ ๙ เครื่องแบบพิเศษข้าราชการหญิง มี ๔ ชนิดคือ(๑) เครื่องแบบตรวจปฏิบัติการคุ้มครอง มี ๒ แบบ คือ แบบที่หนึ่ง เสื้อคอพับสวมทับในกระโปรง ประกอบด้วย(ก) หมวกพับปีกสีกากี(ข) เสื้อคอพับสีกากี แขนยาวหรือแขนสั้น(ค) กระโปรงสีกากี(ง) เข็มขัดด้ายถักสีดำ(จ) รองเท้าหุ้มส้นหนังสีดำแบบที่สอง เสื้อคอแบะปล่อยเอว ประกอบด้วย(ก) หมวกพับปีกสีกากี(ข) เสื้อคอแบะปล่อยเอวสีกากี แขนยาวหรือแขนสั้น(ค) กระโปรงหรือกางเกงขายาวสีกากี(ง) เข็มขัดด้ายถักสีดำ(จ) รองเท้าหุ้มส้นหนังสีดำ(๒) เครื่องแบบป้องกันและปราบปราม มี ๒ แบบ คือแบบที่หนึ่ง เสื้อคอพับสวมทับในกระโปรง ประกอบด้วย(ก)หมวกพับปีกสีดำแกมนํ้าเงินหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอพับสีดำแกมน้ำเงิน แขนยาวหรือแขนสั้น(ค) กระโปรงสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำแบบที่สอง เสื้อคอแบะปล่อยเอว ประกอบด้วย(ก)หมวกพับปีกสีดำแกมน้ำเงินหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอแบะปล่อยเอวสีดำแกมน้ำเงิน แขนยาวหรือแขนสั้น(ค) กระโปรงหรือกางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๓) เครื่องแบบปฏิบัติงานตรวจสอบควบคุม ประกอบด้วย(ก)หมวกพับปีกสีดำแกมน้ำเงินหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอพับสีขาว แขนยาวหรือแขนสั้น(ค) กระโปรงสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๔) เครื่องแบบปฏิบัติงานประจำด่านตรวจคนหางาน ประกอบด้วย(ก) หมวกพับปีกสีดำแกมน้ำเงิน(ข) เสื้อคอพับสีขาว แขนยาวหรือแขนสั้น(ค) เสื้อชั้นนอกคอแบะปล่อยเอวสีดำแกมน้ำเงิน แขนยาวทรงกระบอกแขนเสื้อมีตรากรมการจัดหางานและเครื่องหมายตำแหน่ง(ง) ผ้าผูกคอสีดำ ปักตรากรมการจัดหางาน(จ) กระโปรงสีดำแกมน้ำเงิน(ฉ) เข็มขัดด้ายถักสีดำแกมน้ำเงิน(ช) รองเท้าหุ้มส้นหนังสีดำหมวด ๒ส่วนของเครื่องแบบ ข้อ ๑๐ หมวก มี ๓ แบบคือ(๑) หมวกพับปีกสีกากี ตัวหมวกทำด้วยผ้าเสิร์จสีกากีพับปีกด้านข้างทั้งสองด้านตราหน้าหมวกมีลักษณะเช่นเดียวกับตราหน้าหมวกทรงหม้อตาลสีกากีของข้าราชการชายตามข้อ๔ (๑) (ง)(๒) หมวกพับปีกสีดำแกมน้ำเงินมีลักษณะเช่นเดียวกับหมวกพับปีกสีกากีตาม (๑)(๓) หมวกแก๊ปทรงอ่อนมีกะบังสีดำแกมน้ำเงินมีลักษณะเช่นเดียวกับหมวกแก๊ปทรงอ่อนมีกะบังสีดำแกมน้ำเงินของข้าราชการชายตามข้อ ๔(๓)การสวมหมวกให้สวมในโอกาสอันควรข้อ ๑๑ เสื้อ มี ๖ แบบคือ(๑) เสื้อคอพับสีกากีมีลักษณะเช่นเดียวกับเสื้อคอพับสีกากีของข้าราชการชายตามข้อ ๕ (๑)(๒) เสื้อคอแบะปล่อยเอวสีกากี แขนยาวหรือแขนสั้น ตัวเสื้อผ่าอกตลอดไม่มีสาบเสื้อติดดุมตามแนวอกเสื้อ ๕ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อ มีกระเป๋าล่างข้างละ ๑ กระเป๋าเป็นกระเป๋าเจาะ ไม่มีใบปกกระเป๋าที่ปกคอเสื้อด้านหน้าทั้งสองข้างติดเครื่องหมายราชการของกระทรวงแรงงานทำด้วยโลหะสีทอง ที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าเมื่อสวมเสื้อนี้ให้ปล่อยชายเสื้อไว้นอกกางเกงหรือกระโปรง(๓) เสื้อคอพับสีดำแกมน้ำเงินมีลักษณะเช่นเดียวกับเสื้อคอพับสีดำแกมน้ำเงินของข้าราชการชายตามข้อ ๕ (๒)(๔) เสื้อคอแบะปล่อยเอวสีดำแกมน้ำเงินมีลักษณะเช่นเดียวกับเสื้อคอแบะปล่อยเอวสีกากีตาม (๒)(๕) เสื้อคอพับสีขาวมีลักษณะเช่นเดียวกับเสื้อคอพับสีขาวของข้าราชการชายตามข้อ ๕ (๓)(๖) เสื้อชั้นนอกคอแบะปล่อยเอวสีดำแกมน้ำเงินมีลักษณะเช่นเดียวกับเสื้อชั้นนอกคอแบะปล่อยเอวสีดำแกมน้ำเงินของข้าราชการชายตามข้อ๕ (๔)ข้อ ๑๒ กางเกงและกระโปรงให้ใช้กางเกงได้ ๒ แบบ โดยอนุโลมตามแบบกางเกงของข้าราชการชาย ตามข้อ๖ และให้ใช้กระโปรงได้ ๒ แบบ คือ(๑) กระโปรงสีกากี ยาวปิดเข่าพอสมควรทางด้านหน้าขวาและซ้ายมีกระเป๋าเจาะข้างข้างละ ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อย มีหรือไม่มีกระเป๋าก็ได้ ชายกระโปรงไม่บาน(๒) กระโปรงสีดำแกมน้ำเงิน มีลักษณะเช่นเดียวกับกระโปรงสีกากีตาม (๑)ข้อ ๑๓ เข็มขัดให้ใช้เข็มขัดได้ ๒ แบบ โดยอนุโลมตามแบบเข็มขัดของข้าราชการชายตามข้อ๗ข้อ ๑๔ รองเท้าให้ใช้รองเท้าหุ้มส้นหนังสีดำ ส้นสูงไม่เกิน ๓.๕ เซนติเมตรภาค ๓อินทรธนูและเครื่องหมาย ข้อ ๑๕ อินทรธนูมีลักษณะแข็งทำด้วยผ้าสักหลาดสีดำแกมน้ำเงิน เป็นแผ่นสี่เหลี่ยมผืนผ้า ปลายตัดเป็นมุมแหลมกว้าง ๕ เซนติเมตร ยาว ๑๓ เซนติเมตร ที่ตอนปลายติดดุมโลหะสีทองตราครุฑพ่าห์ขนาดเล็ก๑ ดุม ขนาดเส้นผ่าศูนย์กลาง ๑.๖ เซนติเมตร มีเครื่องหมายตำแหน่งติดบนอินทรธนู ดังต่อไปนี้(๑)ตำแหน่งประเภทวิชาการระดับทรงคุณวุฒิและตำแหน่งประเภทบริหารระดับสูงมีแถบดิ้นทองตรึงตามยาวด้านบนอินทรธนู วัดจากด้านนอก กว้างข้างละ ๑.๕ เซนติเมตรถัดมาเป็นแถบผ้าสีม่วง กว้างข้างละ ๐.๕ เซนติเมตรบนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อ ทำด้วยโลหะสีทองห่างจากต้นอินทรธนูขึ้นมา ๑ เซนติเมตร เหนือขึ้นมามีเครื่องหมายดาว ๘ แฉก ทำด้วยโลหะสีทองจำนวน ๔ ดวง ขนาดเส้นผ่าศูนย์กลาง ๑.๖ เซนติเมตร ประดับเรียงเป็นแนวสี่เหลี่ยมห่างกันพองามถัดขึ้นไปเป็นตรากรมการจัดหางาน ทำด้วยโลหะสีทอง ขนาดเส้นผ่าศูนย์กลาง ๒.๕เซนติเมตร(๒) ตำแหน่งประเภททั่วไประดับทักษะพิเศษตำแหน่งประเภทวิชาการระดับเชี่ยวชาญ ตำแหน่งประเภทอำนวยการระดับสูงและตำแหน่งประเภทบริหารระดับต้น มีแถบดิ้นทองตรึงตามยาว ด้านบนอินทรธนูวัดจากด้านนอก กว้างข้างละ ๑.๕ เซนติเมตร ถัดมาเป็นแถบผ้าสีม่วง กว้างข้างละ ๐.๕เซนติเมตร บนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อทำด้วยโลหะสีทอง ห่างจากต้นอินทรธนูขึ้นมา ๑ เซนติเมตร เหนือขึ้นมามีเครื่องหมายดาว๘ แฉก ทำด้วยโลหะสีทองจำนวน ๓ ดวง ขนาดเส้นผ่าศูนย์กลาง ๑.๖ เซนติเมตรประดับเรียงเป็นรูปสามเหลี่ยม ห่างกันพองาม ถัดขึ้นไปเป็นตรากรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๓) ตำแหน่งประเภทวิชาการระดับชำนาญการพิเศษและตำแหน่งประเภทอำนวยการระดับต้นมีแถบดิ้นทองตรึงตามยาวด้านบนของอินทรธนู วัดจากด้านนอก กว้างข้างละ ๑ เซนติเมตรถัดมาเป็นแถบผ้าสีม่วง กว้างข้างละ ๐.๕ เซนติเมตรบนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อ ทำด้วยโลหะสีทองห่างจากต้นอินทรธนูขึ้นมา ๑ เซนติเมตร เหนือขึ้นมามีเครื่องหมายดาว ๘ แฉกทำด้วยโลหะสีทอง จำนวน ๒ ดวง เรียงเป็นแนวตรงกัน ห่างกันพองาม ถัดขึ้นไปเป็นตรากรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๔) ตำแหน่งประเภททั่วไประดับอาวุโสและตำแหน่งประเภทวิชาการระดับชำนาญการ มีแถบดิ้นทองตรึงตามยาวด้านบนอินทรธนูวัดจากด้านนอก กว้างข้างละ ๑ เซนติเมตร ถัดมาเป็นแถบผ้าสีม่วง กว้างข้างละ ๐.๕เซนติเมตร บนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อทำด้วยโลหะสีทอง ห่างจากต้นอินทรธนูขึ้นมา ๑ เซนติเมตรเหนือขึ้นไปมีเครื่องหมายดาว ๘ แฉก ทำด้วยโลหะสีทอง จำนวน ๑ ดวงถัดขึ้นไปเป็นตรากรมการจัดหางาน ทำด้วยโลหะสีทอง ขนาดเส้นผ่าศูนย์กลาง ๒.๕เซนติเมตร(๕) ตำแหน่งประเภททั่วไประดับชำนาญงาน มีแถบดิ้นทองกว้าง ๑.๒เซนติเมตร ๔ แถบ ตรึงตามแนวขวางบนอินทรธนูทั้งสองข้างระหว่างแถบดิ้นทองมีแถบผ้าสีม่วงแทรกอยู่ กว้าง ๐.๕ เซนติเมตร จำนวน ๔ แถบเหนือแถบดิ้นทองขึ้นมาเป็นตรากรมการจัดหางาน ทำด้วยโลหะสีทอง ขนาดเส้นผ่าศูนย์กลาง๒.๕ เซนติเมตร(๖) ตำแหน่งประเภทวิชาการระดับปฏิบัติการ มีแถบดิ้นทองกว้าง ๑.๒เซนติเมตร ๓ แถบ ตรึงตามแนวขวางบนอินทรธนูทั้งสองข้าง ระหว่างแถบดิ้นทองมีแถบผ้าสีม่วงแทรกอยู่กว้าง ๐.๕ เซนติเมตร จำนวน ๓ แถบ เหนือแถบดิ้นทองขึ้นมาเป็นตรากรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๗) ตำแหน่งประเภททั่วไประดับปฏิบัติงาน มีแถบดิ้นทองกว้าง ๑.๒เซนติเมตร ๒ แถบ และแถบดิ้นทองกว้าง ๐.๖ เซนติเมตร ๑ แถบ แทรกอยู่ตรงกลางตรึงตามแนวขวางบนอินทรธนูทั้งสองข้างระหว่างแถบดิ้นทองมีแถบผ้าสีม่วงแทรกอยู่กว้าง ๐.๕ เซนติเมตร จำนวน ๓ แถบ เหนือแถบดิ้นทองขึ้นมาเป็นตรากรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตรข้อ ๑๖ การประดับอินทรธนูและเครื่องหมายตำแหน่งให้ใช้ประดับกับเครื่องแบบข้าราชการชายตามข้อ ๓ (๑) (๒) และ (๓)และเครื่องแบบข้าราชการหญิงตามข้อ ๙ (๑) (๒) และ (๓)ข้อ ๑๗ ป้ายชื่อและตำแหน่งให้มีป้ายชื่อพื้นสีดำขนาดกว้าง ๒.๕ เซนติเมตร ยาวไม่เกิน ๗.๕ เซนติเมตรแสดงชื่อตัว ชื่อสกุล และชื่อตำแหน่ง ซึ่งใช้กับเครื่องแบบทุกชนิดโดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ ๑๘ เครื่องแบบพิเศษสำหรับข้าราชการ ชนิดใดจะต้องแต่งในโอกาสใด ให้เป็นไปตามที่อธิบดีกรมการจัดหางานกำหนดข้อ ๑๙ ข้าราชการซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ ๒๐ ข้าราชการซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ ๒๑ ให้กรมการจัดหางานจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎสำนักนายกรัฐมนตรีนี้ให้ไว้ณ วันที่ ๑๑ กันยายน พ.ศ. ๒๕๕๕ยิ่งลักษณ์ชินวัตรนายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากกรมการจัดหางานจำเป็นต้องมีกำลังเจ้าหน้าที่เพิ่มขึ้นเพื่อช่วยปฏิบัติภารกิจในพื้นที่ปฏิบัติการรัฐมนตรีว่าการกระทรวงแรงงานจึงได้แต่งตั้งบุคคลซึ่งมิได้สังกัดกรมการจัดหางานให้เป็นพนักงานเจ้าหน้าที่ตามกฎหมายว่าด้วยการจัดหางานและคุ้มครองคนหางานและกฎหมายว่าด้วยการทำงานของคนต่างด้าวประกอบกับพระราชบัญญัติระเบียบข้าราชการพลเรือน พ.ศ. ๒๕๕๑ ได้ปรับปรุงระบบตำแหน่งของข้าราชการพลเรือนสามัญจากเดิมที่จำแนกตำแหน่งตามระดับมาตรฐานกลาง ๑๑ ระดับเป็นให้จำแนกตำแหน่งตามกลุ่มลักษณะงาน ๔ ประเภทส่งผลกระทบต่อการประดับเครื่องหมายแสดงระดับ และสิ่งประกอบต่าง ๆที่ใช้กับเครื่องแบบพิเศษสำหรับข้าราชการกรมการจัดหางาน สมควรกำหนดเครื่องหมายตำแหน่งบนกะบังหมวกและเครื่องหมายตำแหน่งบนอินทรธนูของเครื่องแบบพิเศษสำหรับข้าราชการซึ่งได้รับการแต่งตั้งเป็นพนักงานเจ้าหน้าที่ตามกฎหมายว่าด้วยการจัดหางานและคุ้มครองคนหางานและกฎหมายว่าด้วยการทำงานของคนต่างด้าวเพื่อให้สอดคล้องกับพระราชบัญญัติระเบียบข้าราชการพลเรือน พ.ศ. ๒๕๕๑ จึงจำเป็นต้องออกกฎสำนักนายกรัฐมนตรีนี้ปริยานุช/ผู้จัดทำ๒๐ กันยายน๒๕๕๕ปณตภร/ผู้ตรวจ๒๑ กันยายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๙๐ ก/หน้า ๓๐/๑๙ กันยายน ๒๕๕๕